สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)

***สตาร์ วอร์ส: เดอะ โคลน วอร์ส*** () เป็นแอนิเมชันชุดในรูปแบบคอมพิวเตอร์แอนิเมชัน สร้างโดยจอร์จ ลูคัส แอนิเมชันชุดนี้เริ่มต้นจากการฉาย *[[สตาร์ วอร์ส: สงครามโคลน (ภาพยนตร์)|สตาร์ วอร์ส: สงครามโคลน]]* ในโรงภาพยนตร์เมื่อวันที่ 15 สิงหาคม ค.ศ. 2008 ก่อนที่ตัวแอนิเมชันชุดเองจะออกอากาศบน การ์ตูนเน็ตเวิร์ค เมื่อวันที่ 3 ตุลาคม ค.ศ. 2008 แอนิเมชันชุดนี้ดำเนินเรื่องอยู่ในกาแลกซีสมมติ *[[สตาร์ วอร์ส]]* ช่วงระยะเวลาสามปีระหว่างภาพยนตร์ *[[สตาร์ วอร์ส เอพพิโซด 2 กองทัพโคลนส์จู่โจม|เอพพิโซด 2 กองทัพโคลนส์จู่โจม]]* และ *[[สตาร์ วอร์ส เอพพิโซด 3 ซิธชำระแค้น|เอพพิโซด 3 ซิธชำระแค้น]]* แอนิเมชันชุดนี้เป็นการรีบูต *[[สตาร์ วอร์ส: สงครามมนุษย์โคลน]]* (2003–2005) ซึ่งเป็นแอนิเมชันสองมิติที่ออกอากาศไปก่อนหน้านี้ *เดอะ โคลน วอร์ส* มีความยาวในแต่ละตอนประมาณ 22 นาที เพื่อเติมเต็มช่องว่างครึ่งชั่วโมงของรายการโทรทัศน์ ซึ่งแอนิเมชันชุดก่อนหน้านี้มีความยาวเพียงแค่ 3–15 นาทีต่อตอน เดฟ ฟิโลนีเคยเป็นผู้อำนวยการดูแลของแอนิเมชันชุดนี้

ช่วงต้นปี ค.ศ. 2013 ลูคัสฟิล์มประกาศว่า *เดอะ โคลน วอร์ส* จะ "ยุติการสร้าง" โดยแอนิเมชันสิบสามตอนซึ่งรวมกันเป็นซีซันหกนั้นเปิดให้ชมใน เน็ตฟลิกซ์ เฉพาะในสหรัฐ พร้อมกับแอนิเมชันชุดทั้งหมด เริ่มตั้งแต่วันที่ 7 มีนาคม ค.ศ. 2014 โครงการ *[[#เดอะ โคลน วอร์ส เลกาซี|เดอะ โคลน วอร์ส เลกาซี]]* เป็นการดัดแปลงเรื่องราวที่ไม่ได้สร้างให้กลายเป็นรูปแบบสื่ออื่น เช่น การ์ตูนและนวนิยาย แอนิเมชันชุดนี้ได้รับการฟื้นฟูสำหรับซีซันเจ็ดซึ่งเป็นซีซันสุดท้ายประกอบด้วยสิบสองตอน ออกอากาศครั้งแรกบน ดิสนีย์+ เมื่อวันที่ 21 กุมภาพันธ์ ค.ศ. 2020

*เดอะ โคลน วอร์ส* ประสบความสำเร็จอย่างมาก กลายเป็นหนึ่งในรายการที่มีเรตติ้งสูงสุดของการ์ตูนเน็ตเวิร์คในช่วงการออกอากาศครั้งแรก ตลอดระยะเวลาที่ออกอากาศ แอนิเมชันชุดนี้ได้รับการตอบรับเป็นอย่างดีจากนักวิจารณ์ โดยได้รับการยกย่องในเรื่องบท, ฉากโลดโผน, ตัวละคร, งานด้านภาพ, การพากย์เสียง, สไตล์ศิลปะ, แอนิเมชัน, ดนตรี, ขนาดและโทน แอนิเมชันชุดนี้ยังได้รับความสนใจจากแฟน ๆ จำนวนมาก และยังได้รับการเสนอชื่อเข้าชิงรางวัลอุตสาหกรรมมากมาย รวมถึง รางวัลเดย์ไทม์เอมมีอวอร์ดสและรางวัลแอนนีอวอร์ดส

แอนิเมชันชุดที่เกี่ยวข้อง *[[สตาร์ วอร์ส เรเบลส์]]* ออกอากาศช่วงระหว่างซีซันหกและซีซันเจ็ดของ *เดอะ โคลน วอร์ส* โดยมีตัวละครจาก *เดอะ โคลน วอร์ส* ปรากฏตัวใน *เรเบลส์* ประกอบด้วยกัปตันเร็กซ์, อาโซกา ทาโนและมอล *[[สตาร์ วอร์ส: ทีมโคตรโคลนมหากาฬ]]* เป็นแอนิเมชันภาคแยกที่มีเนื้อเรื่องเกี่ยวกับทีมโคลนทรูปเปอร์ที่ปรากฏตัวในซีซันเจ็ดของ *เดอะ โคลน วอร์ส* ออกอากาศเมื่อวันที่ 4 พฤษภาคม ค.ศ. 2021

## ภาพรวมของแอนิเมชันชุด

### ฉากหลัง
*เดอะ โคลน วอร์ส* ดำเนินเรื่องในช่วงสตาร์ วอรส ไตรภาคต้น โดยดำเนินเรื่องตลอด 3 ปี ระหว่าง *[[สตาร์ วอร์ส เอพพิโซด 2 กองทัพโคลนส์จู่โจม|เอพพิโซด 2 กองทัพโคลนส์จู่โจม]]* และ *[[สตาร์ วอร์ส เอพพิโซด 3 ซิธชำระแค้น|เอพพิโซด 3 ซิธชำระแค้น]]* ตัวละครหลักประกอบไปด้วยตัวละครที่มาจากหนังเรื่องก่อนหน้า ประกอบด้วย อนาคิน สกายวอล์คเกอร์, โอบีวัน เคโนบี, แพดเม่ อมิดาลา, โยดา และเมซ วินดู รวมถึงตัวละครใหม่ที่ถูกสร้างขึ้นสำหรับแอนิเมชันชุดนี้โดยเฉพาะ เช่น พาดาวันของอนาคิน อาโซกา ทาโน และโคลนกัปตันเร็กซ์แห่งกองพันที่ 501

ใจกลางของแอนิเมชันชุดนี้คือความขัดแย้งระหว่างสาธารณรัฐกาแลกติกและสหภาพพิภพอิสระ ซึ่งเป็นขบวนการแบ่งแยกดินแดนที่นำโดยซิธลอร์ด เคานต์ดูกู กลุ่มอัศวินเจไดแห่งสาธารณรัฐได้นำกองทัพโคลนต่อสู้กับดรอยด์ของฝ่ายแบ่งแยกซึ่งนำโดยผู้บัญชาการไซบอร์ก นายพลกรีวัส ดาร์ธ ซิเดียสผู้ลึกลับได้ควบคุมและชักใยทั้งสองฝั่งของสงครามโดยที่ไม่มีใครรู้ เพื่อเป็นส่วนหนึ่งของแผนหลักในการกำจัดเจไดและสร้างรัฐปกครองใหม่ภายใต้การปกครองของเขา ด้วยเหตุผลนี้ แอนิเมชันชุดนี้จึงแสดงถึงการเสื่อมอำนาจอย่างช้า ๆ ของสาธารณรัฐ กลายเป็นจุดเริ่มต้นของจักรวรรดิซึ่งพัลพาทีนจะประกาศอย่างเป็นทางการใน *[[สตาร์ วอร์ส เอพพิโซด 3 ซิธชำระแค้น|เอพพิโซด 3 ซิธชำระแค้น]]* โดยตัวละครฝ่ายตัวร้ายอื่น ๆ ประกอบด้วยศิษย์ของดูกู อาซาจ เวนเทรส นักล่าเงินรางวัลที่ฉาวโฉ่ว แคทเบน และอดีตซิธลอร์ด ดาร์ธ มอล

แอนิเมชันชุดนี้เริ่มต้นจากการเป็นแอนิเมชันชุดที่รวมเรื่องสั้นต่าง ๆ โดยมีเพียงบางตอนที่เชื่อมโยงกัน แต่ซีซันหลัง ๆ จึงเริ่มมีโครงเรื่องที่ยาวขึ้นและกินเวลาหลายตอน

### เรื่องย่อ

#### ซีซัน 1
ซีซันที่หนึ่งนั้นดำเนินเรื่องเกี่ยวกับยุทธการต่าง ๆ ที่เกิดขึ้นระหว่างสาธารณรัฐกาแลกติก และฝ่ายแบ่งแยก (สหภาพพิภพอิสระ) โดยเหล่าเจไดนั้นต้องสู้กับเคานต์ดูกูและนายพลกรีวัส เพื่อโน้มน้าวให้ระบบดาวต่าง ๆ เข้าร่วมกับฝ่ายของพวกเขา โดยในหลาย ๆ ตอนของซีซันนี้จะไม่ได้ให้ความสำคัญกับเรื่องของข้อพิพาทที่เกิดของกับฝ่ายแบ่งแยกแต่กลับเน้นไปทางแง่มุมต่าง ๆ ของสงครามโคลน

#### ซีซีน 2: Rise of the Bounty Hunters
ซีซันที่สองนั้นดำเนินเรื่องเกี่ยวกับความเกี่ยวข้องของตัวละครนักล่าเงินรางวัลในช่วงสงครามโคลน ดาร์ธ ซิเดียสได้ว่าจ้างให้แคด เบนขโมยโฮโลครอนจากวิหารเจได เพื่อให้อนาคตของเด็กผู้มีสัมผัสแห่งพลังทั่วทั้งกาแลกซีตกอยู่ในอันตราย; โรงงานผลิตดรอยด์ของฝ่ายแบ่งแยกดินแดนที่อยู่บนดาวจีโอโนซิสสร้างอาวุธใหม่ที่สามารถพลิกสงครามได้; กรีวัสเพิ่มการโจมตีไปยังกองทัพเรือของฝ่ายสาธารณรัฐและล้อมเหล่าเจได; ฝ่ายก่อการร้ายชาวแมนดาลอร์ เดธวอทช์ ฉวยโอกาสจากการที่ดาวแมนดาลอร์เป็นกลางในสงครามในการโจมตีดัชเชสซาทีน; กระบี่แสงของอาโซกาถูกขโมยไป; และนักฆ่า ออราซิงให้คำปรึกษากับโบบา เฟทท์ในการล้างแค้นต่อเมซ วินดูที่ได้ฆ่าพ่อของโบบาไป

#### ซีซัน 3: Secrets Revealed
ซีซันที่สามนั้นดำเนินเรื่องเกี่ยวกับพัฒนาการของตัวละครต่าง ๆ ในระหว่างที่สงครามดำเนิน อนาคินรับรู้ถึงธรรมชาติของพลังและบทบาทของเขาในการเป็นผู้ที่ถูกเลือก ณ ดินแดนโบราณแห่งพลัง; อาโซกาเริ่มที่จะเป็นตัวของตัวเองและเผชิญหน้าต่ออุปสรรคต่าง ๆ ที่ทดสอบความเป็นอิสระของตนเองในฐานะพาดาวัน; อาซาจ เวนเทรสถูกเคานต์ดูกูหักหลังและปล่อยให้ตาย ทำให้เธอกลับไปหากลุ่มแม่มดไนท์ซิสเตอร์และวางแผนที่จะล้างแค้นดูกู โดยการใช้ไนท์บราเธอร์ซาวาจ โอเพรส; ตอนอื่น ๆ นั้นสำรวจเกี่ยวกับบทบาททางประชาธิปไตยของสภาชิกวุฒิสภาในช่วงสงครามโคลน และผลกระทบต่าง ๆ จากความขัดแย้งที่เกิดขึ้นต่อดาวเคราะห์ต่าง ๆ

#### ซีซัน 4: Battle Lines
ซีซันที่สี่นั้นดำเนินเรื่องเกี่ยวกับความรุนแรงที่เพิ่มขึ้นของสงครามโคลนผ่านหลาย ๆ ยุทธการตามแนวรบต่าง ๆ กัปตันเร็กซ์และกองพันที่ 501 ต้องขัดขืนคำสั่งที่ตนเองได้รับเพื่อต่อกรกับนายพลเจไดที่แปรพักตร์ พอง เครลล์; โอบีวันปลอมการตายของตัวเองและปกปิดตัวตนเป็นนักล่าเงินรางวัล เพื่อขัดขวางแผนการลักพาตัวสมุหนายกพัลพาทีน; เวนเทรสละทิ้งอดีตของตนและกลายเป็นนักล่าเงินรางวัลหลังจากการที่ฝ่ายแบ่งแยกดินแดนทำการสังการหมู่ไนท์ซิสเตอร์; ซาวาจได้ค้นพบกับพี่ชายที่พลัดพราก ดาร์ธ มอลผู้ซึ่งต้องการล้างแค้นโอบีวันจากเหตุการณ์ที่เขาพ่ายแพ้เมื่อสิบกว่าปีก่อน

#### ซีซัน 5
ซีซันที่ห้ามี 5 โครงเรื่องหลัก โครงเรื่องแรกเกี่ยวการที่สาธารณรัฐเข้าช่วยเหลือกลุ่มกบฏบนที่มาจากดาวออนเดอรอน ซึ่งนำโดยสองพี่น้อง สตีลาและ ซอว์ เกอร์เรร่า เพื่อปลดปล่อยดาวของพวกเขาให้เป็นอิสระจากการครอบครองของฝ่ายแบ่งแยกดินแดน โครงเรื่องที่สองเกี่ยวกับกลุ่มของเจไดเด็ก ที่หลังจากจบเส้นทางในการเป็นพาดาวันแล้ว ต้องพิสูจน์ตนเองโดยการช่วยอาโซกาจากโจรสลัด โครงเรื่องที่สามเกี่ยวกับทีมดรอย์ซึ่ง ในระหว่างที่ปฏิบัติภารกิจในการสกัดกั้นข้อความเข้ารหัสของฝ่ายแบ่งแยกดินแดนนั้น ได้พบกับโคลนคอมมานโดซึ่งความจำเสื่อมและต้องช่วยเขาให้ความทรงจำกลับมา เพื่อหนีออกจากดาวที่พวกเขาถูกทอดทิ้งไว้ โครงเรื่องที่สี่เกี่ยวกับการกลับมาของดาร์ธ มอล ซึ่งร่วมกับเดธวอทช์และกลุ่มอาชญากรรมอื่น ๆ เพื่อยึดครองดาวแมนดาลอร์และล้างแค้นโอบีวัน โครงเรื่องสุดท้ายเกี่ยวกับการที่อาโซกาถูกจัดฉากว่าเป็นผู้ลอบวางระเบิดในวิหารเจไดและถูกตัดสินว่าเป็นฆาตกรเลือดเย็น โดยเธอต้องพยายามอย่างหนักเพื่อพิสูจน์ความบริสุทธิ์ของเธอ ทำให้เธอตั้งคำถามว่าเธอสามารถเชื่อถือใครได้บ้างและหลบหนีจากสาธารณรัฐ ถึงแม้ว่าอนาคินจะจับผู้กระทำผิดตัวจริงมาได้ แต่ศรัทธาที่เธอมีต่อสภาเจไดก็ถูกสั่นคลอนไปแล้ว ทำให้เธอเลือกที่จะละทิ้งนิกายเจได ทำให้อนาคินเสียใจเป็นอย่างมาก

#### ซีซัน 6: The Lost Missions
ซีซันที่หกมี 4 โครงเรื่องหลัก: โคลนทรูปเปอร์ ไฟวส์ สืบสวนการทำงานก่อนเวลาของคำสั่งที่ 66 ในความรู้สึกนึกคิดของเพื่อนร่วมรบและพบเจอความจริงเกี่ยวกับชิพยับยั้งที่ฝังอยู่ในสมองของโคลนแต่ละคน ก่อนที่สุดท้ายจะถูกฆ่าโดยพัลพาทีนก่อนที่เขาจะสามารถเปิดเผยความจริง; ความพยายามของแพดเม่ในการช่วยเหลือคนรักเก่า รัช โคลวิส เพื่อเปิดเผยถึงการทุจริตของกลุ่มธนาคารระหว่างกาแลกซี ซึ่งก่อให้เกิดความตึงเครียดในความสัมพันธ์ระหว่างเธอกับอนาคิน หลังจากอนาคินรู้ถึงภารกิจลับของเธอและเข้ามาขัดขวาง; จาร์ จาร์ บิ้งคส์และเมซ วินดูเข้าช่วยเหลือราชินีแห่งดาวบาร์ดอตตาที่ถูกจับตัวไป จากน้ำมือของลัทธิซึ่งนำโดยอดีตผู้นำของไนท์ซิสเตอร์ มาเธอร์ทัลซิน; และการออกผจญภัยของโยดาในการเรียนรู้เพิ่มเติมเกี่ยวกับธรรมชาติของพลัง หลังจากวิญญาณของไควกอน จินน์มาพบเขา

#### ซีซัน 7: The Final Season
ซีซันที่เจ็ดมี 3 โครงเรื่องหลัก โครงเรื่องแรกเกี่ยวกับตัวละครของกัปตันเร็กซ์ในขณะที่เขา อนาคิน และทีมของโคลนที่มีการกลายพันธ์ุ เข้าช่วยเหลือ ทรูปเปอร์หน่วยรบพิเศษที่มีความชำนาญในการรบรอบด้าน เอคโค่ ผู้ถูกเชื่อว่าเสียชีวิตในการปฏิบัติหน้าที่ และสามารถเอาชนะฝ่ายแบ่งแยกดินแดนบนดาวแอนแอกซิสด้วยความช่วยเหลือของเขา โครงเรื่องที่สองเกี่ยวกับอาโซกาที่ได้ตีสนิทกับสองพี่น้อง เทรซและราฟา มาร์เทซ และช่วยเหลือพวกเธอในการชำระหนี้กับกลุ่มอาชญากรรมไพค์ โดยเธอปกปิดการมีสัมผัสแห่งพลังตลอดเวลาที่ช่วยเหลือ ด้วยเหตุที่ว่าพี่น้องคู่นี้เกลียดเจได โครงเรื่องสุดท้ายเป็นโครงเรื่องที่มีการดำเนินเรื่องไปพร้อมกับ *[[สตาร์ วอร์ส เอพพิโซด 3 ซิธชำระแค้น|เอพพิโซด 3 ซิธชำระแค้น]]* โดยกล่าวถึงการล้อมแมนดาลอร์ซึ่งเป็นยุทธการที่เคยถูกกล่าวถึงในสื่อ *[[สตาร์ วอร์ส]]* ก่อนหน้านี้ อาโซกากลับมาหาสาธารณรัฐอย่างไม่เต็มใจ เพื่อนำทัพร่วมกับกัปตันเร็กซ์และนักรบแมนดาลอเรียน โบ-คาทาน ครีซ เพื่อสู้กับกองกำลังของมอลบนดาวแมนดาลอร์ เมื่ออาโซกาเผชิญหน้ากับมอล มอลได้เล่าให้ฟังถึงลางร้ายเกี่ยวกับอนาคิน อดีตอาจารย์ของอาโซกา และแผนของดาร์ธ ซิเดียสที่กำลังจะสำเร็จ โดยมีอนาคินเป็นศูนย์กลางของแผนนั้น หลังจากที่มอลถูกจับกุม อาโซกานั้นใจจดใจจ่อรอที่จะพูดคุยกับอนาคินถึงเรื่องที่มอลเล่าให้ฟัง แต่ระหว่างที่อยู่ในยานพิฆาตดารา *วีเนเตอร์*-คลาส ซิเดียสออกคำสั่งที่ 66 ทำให้อาโซกาถูกโคลนทรูปเปอร์ของเธอเองโจมตี เธอสามารถที่จะปลดปล่อยกัปตันเร็กซ์ให้เป็นอิสระได้ และปล่อยมอลออกมาเพื่อเป็นตัวล่อ แต่เขากลับทำให้ยานที่พวกเขาอยู่นั้นใช้การไม่ได้ สุดท้ายพวกเขาสามคนก็หนีออกมาได้ ฉากสุดท้ายของแอนิเมชันชุดนี้นั้นแสดงถึงอนาคินที่ตอนนี้กลายเป็นดาร์ธ เวเดอร์ หากระบี่แสงของอาโซกาท่ามกลางซากของยานในช่วงเวลาหลังจากเหตุการณ์ที่เกิดขึ้นพักหนึ่ง และนำกระบี่แสงนั้นกลับไปด้วยอย่างเงียบสงัด

## ตอน

แอนิเมชันชุดนี้เริ่มต้นจากภาพยนตร์แอนิเมชัน ''สตาร์ วอร์ส: สงครามโคลน (ภาพยนตร์)'' โดยการตัดสินใจนี้เกิดขึ้นหลังจากที่ทีมผู้ผลิตได้รับชมฟุตเทจที่เสร็จสมบูรณ์ของตอนแรก ๆ หลายตอนสำหรับแอนิเมชันชุดทางโทรทัศน์ที่วางแผนไว้ ซึ่งท้ายที่สุดก็รวมเป็นภาพยนตร์ขนาดยาวเรื่องเดียว วอร์เนอร์ บราเดอร์ส พิกเจอร์สจัดจำหน่ายภาพยนตร์เรื่องนี้ ในขณะที่ตอนต่อ ๆ มาออกอากาศแยกกันทางการ์ตูนเน็ตเวิร์ค สำหรับภาพยนตร์เรื่องนี้ คริสโตเฟอร์ ลี, แอนโทนี แดเนียลส์, ซามูเอล แอล. แจ็กสัน และแมทธิว วูด กลับมารับบทเคานต์ดูกู, ซีทรีพีโอ, เมซ วินดู และบี 1 แบทเทิลดรอยด์ จากภาพยนตร์คนแสดงตามลำดับ โดยไม่นับลีและแจ็กสันที่ไม่ได้กลับมารับบทในละครโทรทัศน์

เมื่อวันที่ 5 ธันวาคม ค.ศ. 2011 มีการปล่อยตอนยาวแบบที่ตัดต่อรวบรวมกลุ่มตอน (ประกอบไปด้วย "Nightsisters", "Monster" และ "Witches of the Mist") ซึ่งเป็นหนึ่งในสามไตรภาคของซีซีนที่ 3 เข้าด้วยกัน โดยได้มีการปล่อยให้ดาวน์โหลดผ่านไอทูนส์ในรูปแบบของภาพยนตร์ต่อเนื่อง ซึ่งก่อนหน้านี้ฉายในแบบเฉพาะกลุ่มที่เลือกในปี ค.ศ. 2010 สามตอนนี้เขียนโดยเคที ลูคัสซึ่งเคยเขียนบทซีซันที่ 1 ตอน "Jedi Crash" รวมถึงซีซันที่ 3 ตอน "Sphere of Influence" และ "Assassin" นอกจากนี้ยังมีการออกอากาศซ้ำของซีซัน 1 ในรูปแบบตอน "ถอดรหัส" โดยแต่ละตอนมีหน้าต่างข้อความที่ไม่รบกวนสายตา ซึ่งให้ข้อมูลเพิ่มเติมเกี่ยวกับตัวละครและเหตุการณ์ที่กำลังเกิดขึ้นบนหน้าจอ

แอนิเมชันชุดนี้ถูกยกเลิกไปในเดือนมีนาคม ค.ศ. 2013 หลังจากจบซีซันที่ 5 ไปแล้ว ซึ่งเป็นผลมาจากการเข้าซื้อกิจการลูคัสฟิล์มของบริษัทเดอะวอลต์ดิสนีย์และการตัดสินใจ "ก้าวไปสู่ทิศทางใหม่ในการเขียนโปรแกรมแอนิเมชัน" ทิศทางใหม่นี้ซึ่งเรียกว่า "แอนิเมชันชุด *สตาร์ วอร์ส* เรื่องใหม่ทั้งหมดที่มีฉากในช่วงเวลาที่ไม่เคยมีใครแตะต้องมาก่อนในภาพยนตร์ *สตาร์ วอร์ส* หรือรายการโทรทัศน์" จึงทำให้เกิด*[[สตาร์ วอร์ส เรเบลส์]]* ซึ่งเป็นแอนิเมชันชุดที่ออกอากาศทางดิสนีย์เอ็กซ์ดี แทนที่จะเป็นการ์ตูนเน็ตเวิร์ค ในช่วงเวลาของการประกาศลูคัสฟิล์มยังบอกใบ้อีกว่าแม้ว่าพวกเขาไม่ได้ผลิตตอนของ *เดอะ โคลน วอร์ส* สำหรับการ์ตูนเน็ตเวิร์คอีกต่อไป แต่พวกเขากำลังสร้างเนื้อเรื่องเพิ่มเติมที่จะปรากฏที่อื่น ซีซันที่ 6 เผยแพร่บนเน็ตฟลิกซ์ เมื่อวันที่ 7 มีนาคม ค.ศ. 2014 พร้อมด้วยสื่อเพิ่มเติม เช่น หนังสือการ์ตูนและนวนิยาย โดยอิงจากโครงเรื่องที่ยังสร้างไม่เสร็จซึ่งเคยมีแผนที่จะรวมอยู่ในซีซันนี้

เพื่อเป็นเฉลิมฉลองการเผยแพร่ครบทั้งแอนิเมชันชุดทางเน็ตฟลิกซ์ ในวันที่ 17 มีนาคม ค.ศ. 2014 เว็บไซต์ StarWars.com จึงได้เผยแพร่ลำดับตอนอย่างเป็นทางการสำหรับหกซีซันแรก ซึ่งได้รับการอัปเดตในภายหลังเพื่อรวมลิงก์ไปยังตอนต่าง ๆ บนดิสนีย์+

สี่ปีต่อมา ลูคัสฟิล์มได้ประกาศที่งานซาน ดิเอโก คอมิกคอน ในเดือนกรกฎาคม ค.ศ. 2018 ว่า *เดอะ โคลน วอร์ส* จะกลับมาพร้อมตอนใหม่ 12 ตอนในซีซันที่ 7 ที่จะออกฉายบนดิสนีย์+ ตัวอย่างสำหรับซีซันนี้เผยแพร่เมื่อวันที่ 14 เมษายน ค.ศ. 2019 ที่งาน ''Star Wars'' Celebration Chicago เมื่อวันที่ 23 สิงหาคม ค.ศ. 2019 เดฟ ฟิโลนีซึ่งเป็นผู้สร้างแอนิเมชันชุดนี้ได้ประกาศที่งาน D23 Expo ว่าจะเป็นซีซันสุดท้าย

## นักแสดงและตัวละคร

### ตัวละครหลัก

* แมตต์ แลนเทอร์ เป็น อนาคิน สกายวอล์คเกอร์, ลอม ไพก์, เสียงอื่น ๆ
* เจมส์ อาร์โนลด์ เทย์เลอร์ เป็น โอบีวัน เคโนบี, โพล คูน, โอซี โซเบ็ก, เสียงอื่น ๆ
* แอชลีย์ เอกสไตน์ เป็น อาโซกา ทาโน, เสียงอื่น ๆ
* ดี แบรดลีย์ เบเกอร์ เป็น กัปตันเร็กซ์, โคลนทรูปเปอร์ทั้งหมด, เซซี ทีน, โอนาคอนดา ฟาร์, บอสสก์, พลเรือเอกเทรนจ์, เสียงอื่น ๆ
* แมทธิว วูด เป็น นายพลกรีวัส, แบทเทิลดรอยด์, วัท แทมบอร์, พอกเกิล เดอะ เลสเซอร์, เสียงอื่น ๆ
* ทอม เคน เป็น ผู้บรรยายเรื่อง, โยดา, พลเรือเอกวูฟ ยูราเรน, เสียงอื่น ๆ
* เคเธอรีน เทเบอร์ เป็น แพดเม่ อมิดาลา, เสียงอื่น ๆ
* เทอร์เรนซ์ ซี. คาร์สัน เป็น เมซ วินดู, เสียงอื่น ๆ
* เอียน เอเบอร์ครอมบี (ซีซัน 1-6) / ทิม เคอร์รี (ซีซัน 5-6) / เอียน แม็คเดียร์มิด (ซีซัน 7) เป็น สมุหนายกพัลพาทีน / ดาร์ธ ซิเดียส
* โครีย์ เบอร์ทัน เป็น เคานต์ดูกู / ดาร์ธ ไทรานัส, แคท เบน, ซีโร เดอะ ฮัทท์, เสียงอื่น ๆ
* นิกา ฟัตเทอร์แมน เป็น อาซาจ เวนเทรส, เสียงอื่น ๆ
* แอนโทนี แดเนียลส์ เป็น ซีทรีพีโอ
* ฟิล ลามาร์ เป็น เบล ออร์กานา, คิท ฟิสโต, ออร์น ฟรี ทา, เสียงอื่น ๆ
* อาเมด เบสท์ (ซีซัน 1-6) / ฟิล ลามาร์ (ในเครดิตชื่อ บี.เจ. ฮิวจส์) (ซีซัน 1) เป็น จาร์ จาร์ บิงคส์
* จิม คัมมิงส์ เป็น ฮอนโด โอนากา, เสียงอื่น ๆ
* บาร์บารา กูดซัน เป็น มาเธอร์ทัลซิน
* แคลนซี บราวน์ เป็น ซาวาจ โอเพรส, เสียงอื่น ๆ
* สตีเฟน สแตนตัน เป็น เมส อาเมดดา, ทาร์คิน, เสียงอื่น ๆ
* จอน แฟฟโรว์ เป็น พรี วิสลา
* เคที แซ็คฮอฟฟ์ เป็น โบ-คาทาน ครีซ
* แซม วิทเวอร์ เป็น ดาร์ธ มอล, พระบุตร, เสียงอื่น ๆ

### ตัวละครสมทบ

* เกร็ก บาลด์วิน เป็น กวาร์ม, เทรา ซินูบี, เสียงอื่น ๆ
* โอลิเวีย ดี'อาโบ เป็น ลูมินารา อันดูลี
* เบน ดิสกิน เป็น แว็ก-47, เอซี-3, เสียงอื่น ๆ
* โรบิน แอทคิน ดาวนส์ เป็น รัช โคลวิส, ชาม ซินดูลลา, เสียงอื่น ๆ
* กิเดียน เอเมอรี เป็น ลอทท์ ดอด, มี ดีชี, เสียงอื่น ๆ
* เดฟ ฟิโลนี เป็น เอ็มโบ, เสียงอื่น ๆ
* แอนนา เกรฟส์ เป็น ดัชเชสซาทีน ครีซ, ซูกี, มีนา ทิลส์, เสียงอื่น ๆ
* เจนนิเฟอร์ เฮล เป็น เอย์ลา เซเคอรา, ไรโย ชูชี
* จูเลียน ฮอลโลเวย์ เป็น อัลเมค, พลเรือเอกโชอัน คิวเรียน
* ทอม เคนนี เป็น นูท กันเรย์, ร้อยโทแทน ดีโว, กรีโด, เสียงอื่น ๆ
* ไจอามี คิง เป็น ออรา ซิง, เสียงอื่น ๆ
* แดเนียล โลแกน เป็น โบบา เฟทท์, โคลนนายร้อย
* เจมส์ ซี. แมธิส ที่สาม เป็น เกรการ์ ไทโฟ
* เจมีลาห์ แม็คมิลแลน เป็น เฮลล์ เบอร์โทนี, ราชินีนียัทนี
* แองเจลิค เพอร์ริน เป็น อาดี แกลเลีย, เสียงอื่น ๆ
* เควิน ไมเคิล ริชาร์ดสัน เป็น แจบบา เดอะ ฮัทท์
* เมเรดิธ ซาเลนเจอร์ เป็น แบริส ออฟฟี, เสียงอื่น ๆ
* เจสัน สปีแซก เป็น ลักซ์ บอนเทรี, เสียงอื่น ๆ
* เทเชีย วาเลนซา เป็น แชก ที
* เกวนโดลิน ยีโอ เป็น นาลา เซ, เสียงอื่น ๆ

### นักแสดงรับเชิญ

* เพอร์นิลลา ออกัส เป็น ฉมี สกายวอล์คเกอร์
* บ็อบ เบอร์เก็น เป็น ลามา ซู
* อาร์ท บัทเลอร์ เป็น กัปตันแอ็คบาร์
* โฟล ดี เร เป็น โจคัสตา นู
* เดฟ เฟนนอย เป็น พอง เครลล์
* มาร์ค แฮมิลล์ เป็น ดาร์ธ เบน
* แอนดรูว์ คิชิโน เป็น ซอว์ เกอร์เรร่า
* เลียม นีสัน เป็น ไควกอน จินน์
* ไซมอน เพกก์ เป็น เด็งการ์
* แคธ ซูชี เป็น มอน มอธมา
* จอร์จ เทเค เป็น ล็อก เดิร์ด
* เดวิด เทนนันต์ เป็น ฮูแยง
* เซธ กรีน เป็น โทโด 360
* แกรี แอนโทนีย์ วิลเลียมส์ เป็น ริฟฟ์ แทมสัน
* อดัม แม็คอาเธอร์ เป็น เจ้าชายลี-ชาร์
* ลอยด์ เชอร์ เป็น พระบิดา
* เคิร์ก ธอร์นตัน เป็น ราชาซันเจย์ แรช
* แบรี เดนเนน เป็น ราชาแรมซิส เดนดัป
* พอล นากาอูจิ เป็น ไซโฟดิแอส
* รอน เพิร์ลแมน เป็น กา นัค
* วิท เฮิร์ทฟอร์ด เป็น นายร้อยคอร์กี ครีซ
* เกร็ก พรูพส์ เป็น ทาล เมอร์ริก
* ไมเคิล ยอร์ก เป็น ดร. นูโว วินดี
* แคม คลาร์ก เป็น โอเมอร์
* เดวิด เคย์ เป็น นายพลแทนดิน
* เรย์ สตีเวนสัน เป็น การ์ แซกซัน
* คารี วอลเกรน เป็น เลททา เทอร์มอนด์
* จอร์จ โค เป็น ที วัตต์ คา
* วิกเตอร์ แบรนดท์ เป็น ผู้ดูแลอากรัสส์
* เกร็ก เอลลิส เป็น เทิร์ก ฟอลโซ
* วาเนสซา มาร์แชล เป็น รูก แคสท์
* อัล โรดริโก เป็น ควินแลน วอส
* นิก เจมสัน เป็น ดาร์ทส์ ดี'นาร์
* บ็อบบี มอยนิแฮน เป็น พินตู ซัน-เอล
* คริส เอดเจอร์ลี เป็น อีท คอธ
* เจมส์ คอฟแมน เป็น เจย์โบ ฮูด
* เควิน ธอมส์ เป็น ดาร์

## การผลิต
ในงาน *Star Wars* Celebration ครั้งที่ 3 ในเดือนเมษายน ค.ศ. 2005 จอร์จ ลูคัสประกาศว่า "เรากำลังสร้างแอนิเมชันชุดสามมิติต่อเนื่องจากแอนิเมชันชุดนำร่องที่เคยฉายบนการ์ตูนเน็ตเวิร์ค เราไม่น่าจะเริ่มโปรเจ็กต์นั้นไปอีกปีหนึ่ง" ลูคัสจ้างเดฟ ฟิโลนีหลังจากที่ได้ดูตอนต่าง ๆ ของ *[[เณรน้อยเจ้าอภินิหาร]]* ที่เขาเคยทำมา ในเดือนกรกฎาคม ค.ศ. 2005 พรีโปรดักชันของแอนิเมชันชุดนี้ได้เริ่มต้นขึ้น ตามที่ สตีฟ แซนสวีท หัวหน้าของฝ่ายประชาสัมพันธ์กล่าวไว้ แซนสวีทเรียกแอนิเมชันชุดนี้ว่า "เจเนอเรชันถัดไปของ *สตาร์ วอร์ส* ซึ่งเป็นแอนิเมชันชุดคอมพิวเตอร์แอนิเมชัน 3 มิติที่ทันสมัย ความยาว 30 นาที ที่สร้างจากสงครามโคลนที่เกิดขึ้นระหว่าง*เอพพิโซด 2*  ... และ*เอพพิโซด 3*" เขาอธิบายถึงรูปลักษณ์ของแอนิเมชันชุดใหม่นี้ว่า "เป็นการผสมผสานระหว่างอนิเมะเอเชียเข้ากับสไตล์แอนิเมชัน 3 มิติอันเป็นเอกลักษณ์" การผลิตขั้นแรกเกิดขึ้นที่ลูคัสฟิล์มแอนิเมชันในสิงคโปร์

ตามคำแถลงอีกชุดของแซนสวีท "ลูคัสฟิล์มแอนิเมชันจะจ้างศิลปินดิจิทัลทั้งหมดประมาณ 300 คนและศิลปินอื่น ๆ ทั้งในรัฐแคลิฟอร์เนียและประเทศสิงคโปร์ และกำลังทำงานร่วมกับแอนิเมเตอร์ของการ์ตูนเน็ตเวิร์ค เพื่อผลิตไม่เพียงแต่แอนิเมชันชุดนี้เท่านั้น แต่ยังรวมถึงภาพยนตร์แอนิเมชันในปีต่อ ๆ ไป " เขากล่าวเกี่ยวกับแอนิเมชันชุดนี้ว่า "เพื่อให้แอนิเมชันชุดนี้เดินหน้า ลูคัสแอนิเมชันได้จ้างทีมโปรดักชันหลักและผู้มีพรสวรรค์ด้านความคิดสร้างสรรค์ เพื่อเป็นผู้นำในการพัฒนาโปรเจ็คแอนิเมชั่นเรื่องแรก" แซนสวีทกล่าวว่า "องค์ประกอบสำคัญในอนาคตของ *สตาร์ วอร์ส* และลูคัสฟิล์มคือแอนิเมชันซีจีไอ" ลูคัสฟิล์มแอนิเมชันใช้ซอฟต์แวร์ออโตเดสก์ เพื่อสร้างทั้งภาพยนตร์แอนิเมชันและแอนิเมชันชุด โปรแกรมสร้างแบบจำลอง 3 มิติของมายาถูกนำมาใช้เพื่อสร้างโลก ตัวละคร และสิ่งมีชีวิตที่มีรายละเอียดสูง

ผู้ออกแบบตัวละคร คิเลียน พลันเก็ตต์อ้างอิงการออกแบบตัวละครจากแอนิเมชันชุด *สงครามโคลน* ต้นฉบับปี ค.ศ.  2003 ของเกนดี ทาร์ทาคอฟสกี และนักสร้างแอนิเมชันได้ตรวจสอบการออกแบบจากแอนิเมชันชุดสองมิติระหว่างที่สร้างสไตล์แอนิเมชัน

ในปี ค.ศ. 2007 ร็อบ โคลแมนเปิดเผยว่าตอนหนึ่งเสร็จสมบูรณ์แล้ว โดยมีอีก 15 ตอนอยู่ระหว่างการผลิตและเขาจะกำกับ 5 ตอนจาก 22 ตอนแรก เขาเปิดเผยว่าการตอบรับจากผู้รับใบอนุญาตเป็นไปในเชิงบวกอย่างมาก และการประชุมครั้งสุดท้ายได้จัดขึ้นที่ Skywalker Ranch ในงาน PaleyFest เมื่อวันที่ 3 มีนาคม ค.ศ. 2007 ลูคัสเปิดเผยว่าแอนิเมชันชุดนี้จะเป็นแบบตอน และด้วยเหตุนี้จึงไม่เน้นไปที่เรื่องราวของอนาคิน สกายวอล์คเกอร์ โดยมีตอนที่มอบให้กับโคลนทรูปเปอร์และตัวละครอื่น ๆ ลูคัสเปิดเผยข้อมูลเพิ่มเติมในการให้สัมภาษณ์กับแฟน ๆ ประกอบด้วยตัวละครใหม่ชื่ออาโซกา ทาโน จำนวนตอนที่มีมากกว่า 100 ตอน และการปรากฏตัวที่เป็นไปได้ของโบบา เฟทท์ ตัวอย่างแรกของแอนิเมชันชุดนี้เผยแพร่บนเว็บไซต์ทางการของ *สตาร์ วอร์ส* เมื่อวันที่ 8 พฤษภาคม ค.ศ. 2007 ในการให้สัมภาษณ์ใน *[[ทีวีไกด์]]* ฉบับวันที่ 24 กันยายน ค.ศ. 2007 ลูคัสยืนยันว่าจำนวนตอน 39 ตอนของแอนิเมชันชุดนี้เสร็จสมบูรณ์แล้ว

เมื่อวันที่ 8 เมษายน ค.ศ. 2007 *Ain't It Cool News* รายงานว่านักดนตรี อีริค ริกเลอร์ได้บันทึกเพลงสำหรับแอนิเมชันชุดนี้ ริกเลอร์เปิดเผยว่าดาวเคราะห์แต่ละดวงในกาแล็กซี ''สตาร์ วอร์ส'' จะมีเพลงประกอบเป็นของตัวเอง ตอนที่ริกเลอร์เล่นนั้นมีพื้นฐานมาจากดนตรีบัลแกเรียและเล่นบนไปป์อิวเลียน เควิน ไคเนอร์แต่งเพลงประกอบสำหรับแต่ละตอน

สจวร์ต สไนเดอร์ ผู้ดูแลการ์ตูนเน็ตเวิร์คและเครือข่ายเคเบิลเทิร์นเนอร์ บรอดคาสติ้ง ซิสเต็ม ตั้งแต่ปี ค.ศ. 2007 ถึง ค.ศ. 2014 กล่าวว่าเขาเริ่มสนใจแอนิเมชันชุด *เดอะ โคลน วอร์ส* เรื่องใหม่ทันทีที่เริ่มงานในเดือนพฤษภาคม ค.ศ. 2007 สไนเดอร์บินไปซานฟรานซิสโก รัฐแคลิฟอร์เนีย เพื่อคัดกรองตอนหลายตอนและบอกลูคัสว่าที่เดียวที่เขาอยากดูรายการนี้คือทางการ์ตูนเน็ตเวิร์ค สไนเดอร์ต้องการสร้างรายการโลดโผน/ผจญภัยในคืนวันศุกร์ เพื่อพยายามทำให้การ์ตูนเน็ตเวิร์คกลับมามีชีวิตชีวาอีกครั้ง สไนเดอร์แสดงความมั่นใจว่ารายการจะช่วยเพิ่มเรตติ้งได้: "คุณตามทันฉันในช่วงเวลาที่ฉันยิ้มได้เพราะผลลัพธ์ภายในของเรา ฉันสามารถพูดได้ว่าไตรมาสที่สามจะมีเรื่องคุยโวเล็กน้อยสำหรับเรา"

ลูคัสตัดสินใจว่าจะนำโครงเรื่องของ "Young Padawans" ออกจากซีซัน 5 และออกอากาศแยกต่างหากจาก *เดอะ โคลน วอร์ส* ในรูปแบบของแอนิเมชันชุดภาคแยกซึ่งไม่เคยเกิดขึ้นจริง ภาพยนตร์นำร่องฉายในงาน *Star Wars* Celebration ซีซันที่ 6, 7 และ 8 ล้วนอยู่ในขั้นตอนใดขั้นตอนหนึ่งของการผลิตในช่วงเวลาของการยกเลิกแอนิเมชันชุดนี้ในเดือนมีนาคม ค.ศ. 2013 ไม่นานหลังจากที่ดิสนีย์ซื้อลูคัสฟิล์มไป

## การเผยแพร่
มีการเผยแพร่การ์ตูนออนไลน์ควบคู่ไปกับแอนิเมชันชุดนี้ เพื่อเล่าเรื่องราวเล็ก ๆ น้อย ๆ ระหว่างตอนต่าง ๆ

### การออกอากาศ
เมื่อวันที่ 31 สิงหาคม ค.ศ. 2008 มีการฉายตัวอย่าง *เดอะ โคลน วอร์ส* ทางการ์ตูนเน็ตเวิร์ค แอนิเมชันชุดนี้ออกอากาศตอนแรกในวันที่ 3 ตุลาคม ค.ศ. 2008 เวลา 21.00 น. ตามเวลาสหรัฐอเมริกา ทางการ์ตูนเน็ตเวิร์ค โดยฉายในอัตราส่วนภาพ 16:9 (1.77:1) โดยตัดจากอัตราส่วนภาพดั้งเดิม ที่ 2.35:1 (ดังที่เห็นในการฉายภาพยนตร์ UK Sky Premiere) รายการนี้เริ่มออกอากาศในช่วงบล็อก Adult Swim (ช่องที่มีผู้ชมหลักเป็นผู้ใหญ่) ในวันที่ 14 มีนาคม ค.ศ. 2009 ทำให้แอนิเมชันชุดนี้เป็นแอนิเมชันชุดบนการ์ตูนเน็ตเวิร์คเรื่องแรกที่ออกอากาศพร้อมกันทั้งบนการ์ตูนเน็ตเวิร์คและ Adult Swim แอนิเมชันชุดนี้ยังออกอากาศตั้งแต่วันที่ 15 มกราคม ถึง 26 มีนาคม ค.ศ. 2009 ทางช่อง TNT ทำให้เป็นแอนิเมชันรูปแบบแรกที่ออกอากาศทางช่องนั้นในรอบกว่าทศวรรษ

รายการนี้เข้าสู่การเผยแพร่นอกเครือข่าย (Off-network Syndication) ในปี ค.ศ. 2012 และในฤดูใบไม้ร่วงของปีนั้น Trifecta Entertainment & Media ได้นำรายการดังกล่าวเข้าสู่การเผยแพร่แบบมีข้อแลกเปลี่ยน (Barter Syndication) ในช่วงสุดสัปดาห์ รายการนี้ออกอากาศทางบริษัทในเครือหลายแห่งของ Independent Stations รวมถึงบริษัทในเครือของ Fox MyNetworkTV และเดอะซีดับเบิลยู (บริการ CW Plus ของเครือข่ายนี้ยังดำเนินรายการนี้อีกด้วย โดยเป็นส่วนหนึ่งของกำหนดการระดับประเทศ) รายการนี้ถูกนำออกจากการออกอากาศในการเผยแพร่นอกเครือข่ายตั้งแต่ฤดูใบไม้ร่วงปี ค.ศ. 2013 เนื่องจากมีต้นทุนต่ำและไม่มีการต่ออายุสำหรับซีซัน 2 ในซีซันทีวีปี ค.ศ. 2013-2014 เนื่องจากดิสนีย์เข้าซื้อกิจการลูคัสฟิล์มเสร็จสมบูรณ์ในเดือนธันวาคม ค.ศ. 2012

เมื่อวันที่ 11 มีนาคม ค.ศ. 2013 มีการประกาศว่า *เดอะ โคลน วอร์ส* จะ "ปิดฉาก" เพื่อมุ่งเน้นไปที่ ''สตาร์ วอร์ส''  ไตรภาคต่อ และแอนิเมชันชุดใหม่ ''สตาร์ วอร์ส เรเบลส์''  เมื่อวันที่ 13 กุมภาพันธ์ ค.ศ. 2014 เน็ตฟลิกซ์ประกาศว่าทางเน็ตฟลิกซ์จะเริ่มจำหน่ายแอนิเมชันชุดทางโทรทัศน์ทั้งเรื่องในสหรัฐอเมริกา เริ่มตั้งแต่วันที่ 7 มีนาคม ค.ศ. 2014 เป็นต้นไป รวมถึงผลงานการตัดต่อของผู้กำกับที่ยังไม่ได้เผยแพร่ก่อนหน้านี้ และซีซันใหม่ที่ยังไม่ได้ออกอากาศก่อนหน้านี้ในชื่อ "The Lost Missions" แอนิเมชันชุดนี้ยังมีวางจำหน่ายในร้านวิดีโอดิจิทัล เช่น ไอทูนส์ ในช่วงกลางปี ​​ค.ศ. 2014 แอนิเมชันชุดนี้ฉบับเน็ตฟลิกซ์รวมถึงฉบับบลูเรย์ มีการเพิ่มเวอร์ชันของบางตอนที่มีเนื้อหาที่ถูกเซ็นเซอร์ก่อนหน้านี้ การแก้ไขที่เป็นที่รู้จักมากที่สุดอย่างหนึ่งคือการถอดตัวละครเวนเทรสที่กำลังจูบโคลนหลังจากที่เธอแทงด้วยกระบี่แสงออกไป

รายการนี้ถูกลบออกจากเน็ตฟลิกซ์ เมื่อวันที่ 7 เมษายน ค.ศ. 2019 โดยสำหรับซีซันสุดท้ายนั้น ตอนที่เหลือของซีซันนี้มีให้ชมเฉพาะบนดิสนีย์+ เท่านั้น ตอนแรกของซีซัน 7 เปิดตัวเมื่อวันที่ 21 กุมภาพันธ์ ค.ศ. 2020 โดยตอนสุดท้ายจะออกในวันที่ 4 พฤษภาคมของปีเดียวกัน

### โฮมมีเดีย

วอร์เนอร์บราเธอร์ส โฮมเอนเตอร์เทนเมนต์จัดจำหน่ายวิดีโอดิสก์สำหรับ 5 ซีซันแรก ในขณะที่วอลท์ดิสนีย์สตูดิโอ โฮมเอ็นเตอร์เทนเมนต์เป็นผู้จัดจำหน่ายวิดีโอดิสก์ของซีซัน 6 ในชื่อ *Star Wars: The Clone Wars – The Lost Missions*

นอกเหนือจากชุดวิดีโอดิสก์รายซีซันแล้ว ยังมีดีวีดีชุดพิเศษสามชุดซึ่งแต่ละชุดประกอบด้วย สี่ตอนจากซีซันใดซีซันหนึ่งซึ่งสะท้อนถึงโครงเรื่องหรือธีมบางอย่าง:

* *A Galaxy Divided* ซึ่งเป็นดีวีดีชุดแรกของแอนิเมชันชุดนี้ โดยมีสี่ตอนในซีซัน 1 ("Ambush", "Shadow of Malevolence", "Destroy Malevolence", "Downfall of a Droid")
* *Clone Commandos* ชุดดีวีดีอีกชุดหนึ่งซึ่งมีตอนที่ 5 "Rookies" และตอนที่ 19 ถึง 21 ("Storm over Ryloth", "Innocents of Ryloth" และ "Liberty on Ryloth")
* *Senate Murders* ดีวีดีจากซีซัน 2 ตอน *Senate Murders*
* *Heroes on Both Sides* ดีวีดีจากซีซัน 3 ตอน *Heroes on Both Sides*
* *Pursuit of Peace* ดีวีดีจากซีซัน 3 ตอน *Pursuit of Peace*
* *Darth Maul Returns* ซึ่งเป็นผลงานการตัดต่อของผู้กำกับในรูปแบบตอนยาวที่เป็นตัดต่อรวมกันของตอนจากซีซัน 4 "Massacre", "Bounty", "Brothers" และ "Revenge" และมีจำหน่ายเฉพาะที่ทาร์เก็ตเท่านั้นในตอนแรก

## การตอบรับ

### การวิพากษ์วิจารณ์

*สตาร์ วอร์ส: เดอะ โคลน วอร์ส* ฉบับภาพยนตร์ที่ทำหน้าที่เป็นรอบปฐมทัศน์ของแอนิเมชันชุดนี้นั้นถูกวิจารณ์ทางด้านลบโดยนักวิจารณ์ *สตาร์ วอร์ส: เดอะ โคลน วอร์ส* ฉบับแอนิเมชันชุดเริ่มต้นด้วยการวิจารณ์เชิงบวกโดยทั่วไปในตอนแรกและเมื่อเวลาผ่านไป แอนิเมชันชุดนี้ได้รับเสียงสรรเสริญจากบท ความลึกซึ้งทางอารมณ์ การขยายเรื่องราวในจักรวาล และการพากษ์ ในวันที่ 11 กรกฎาคม ค.ศ. 2008 นักวิจารณ์ละครโทรทัศน์ได้รับชมตอนที่เสร็จสมบูรณ์แล้วตอนหนึ่งของแอนิเมชันชุดนี้ โดยเดอะ ฮอลลีวูด รีพอร์เตอร์กล่าวว่า "น่าจะเป็นแอนิเมชันชุดทางโทรทัศน์ที่มีภาพถ่ายสมจริงมากที่สุดเท่าที่เคยผลิตมา"

#### ซีซัน 1
บนเว็บไซต์รอตเทนโทเมโทส์นั้น ซีซันแรกได้รับคะแนนความนิยม 69% ยึดจากบทวิจารณ์จากนักวิจารณ์ 16 บทความ โดยมีคะแนนเฉลี่ยอยู่ที่ 5.70/10 ความเห็นร่วมกันของนักวิจารณ์บนเว็บไซต์นั้นระบุไว้ว่า "ด้วยความบันเทิงในซีซันแรก *สตาร์ วอร์ส: เดอะ โคลน วอร์ส* เปิดบทที่สนุกและเหมาะสำหรับเด็ก ในตำนานของแฟรนไชส์ที่กว้างใหญ่" สำหรับเมทาคริติก ซีซันแรกมีคะแนนเฉลี่ยเมื่อถ่วงน้ำหนักแล้วอยู่ที่ 64 จาก 100 ยึดตามบทวิจารณ์จากนักวิจารณ์ 9 รายการซึ่งระบุว่า "บทวิจารณ์โดยทั่วไปเป็นที่ชื่นชอบ"

นิตยสารเสลตให้คำวิจารณ์เชิงบวกแก่ซีซันนี้และกล่าวว่า "แอนิเมชันชุดใหม่นี้มีความปรารถนาที่จะไปถึงระดับของเกมเสมือนจริง ทั้งที่มาของเสน่ห์ทางภาพที่ยอดเยี่ยมและเป็นกุญแจเบิกทางสู่ความว่างเปล่า ซึ่งน่าเบื่อเกินกว่าจะทนได้"

มอรีน ไรอันจาก ''Chicago Tribune'' ยกย่องความซับซ้อนในระดับที่ "พอรับได้" ของซีซันนี้ แต่วิพากษ์วิจารณ์โครงเรื่องแบบ "ไบแซนไทน์" และขาดความมีมิติของตัวละคร โดยเรียกผลที่ตามมาว่า "น่ารำคาญหรือน่าเบื่อ"

ในปี ค.ศ. 2009 ไอจีเอ็นยกให้ *เดอะ โคลน วอร์ส* เป็นแอนิเมชันชุดที่ดีที่สุดอันดับที่ 89 โดยยกย่องเป็นพิเศษว่าตอน "Rookies", "Cloak of Darkness" และ "Lair of Grievous" มีโครงเรื่องที่ดีที่สุดในจักวาลขยายของ สตาร์ วอร์ส

#### ซีซัน 3
บนเว็บไซต์รอตเทนโทเมโทส์นั้น ซีซันที่สามได้รับคะแนนความนิยม 100% ยึดจากบทวิจารณ์จากนักวิจารณ์ 5 บทความ โดยมีคะแนนเฉลี่ยอยู่ที่ 8/10

#### ซีซัน 5
บนเว็บไซต์รอตเทนโทเมโทส์นั้น ซีซันที่ห้าได้รับคะแนนความนิยม 100% ยึดจากบทวิจารณ์จากนักวิจารณ์ 5 บทความ โดยมีคะแนนเฉลี่ยอยู่ที่ 7.9/10

#### ซีซัน 6
บนเว็บไซต์รอตเทนโทเมโทส์นั้น ซีซันที่หกได้รับคะแนนความนิยม 100% ยึดจากบทวิจารณ์จากนักวิจารณ์ 12 บทความ โดยมีคะแนนเฉลี่ยอยู่ที่ 8.90/10 ความเห็นร่วมกันของนักวิจารณ์บนเว็บไซต์นั้นระบุไว้ว่า "การเล่าเรื่องที่ซับซ้อนและการสร้างแอนิเมชันที่มีคุณภาพ ทำให้ซีซันที่หกของ *สตาร์ วอร์ส: เดอะ โคลน วอร์ส* เป็นการจบที่เหมาะสมอย่างยิ่งกับแอนิเมชันชุดนี้"

#### ซีซัน 7
บนเว็บไซต์รอตเทนโทเมโทส์นั้น ซีซันที่เจ็ดได้รับคะแนนความนิยม 100% ยึดจากบทวิจารณ์จากนักวิจารณ์ 36 บทความ โดยมีคะแนนเฉลี่ยอยู่ที่ 7.75/10 ความเห็นร่วมกันของนักวิจารณ์บนเว็บไซต์นั้นระบุไว้ว่า "ด้วยลำดับแอนิเมชันการโลดโผนที่สวยงามและการเล่าเรื่องที่เป็นชั้น ๆ อย่างน่าประทับใจ บทสรุปของ *สตาร์ วอร์ส: เดอะ โคลน วอร์ส* ยังคงยืดหยัดเป็นหนึ่งในเรื่องราวที่ยอดเยี่ยมที่สุดของ *สตาร์ วอร์ส"*

### เรตติ้ง
*สตาร์ วอร์ส: เดอะ โคลน วอร์ส* กลายเป็นแอนิเมชันชุดที่มีผู้ชมรอบปฐมทัศน์มากที่สุดในประวัติศาสตร์ของช่องการ์ตูนเน็ตเวิร์ค แอนิเมชันชุดนี้มีผู้ชมทั้งหมดเฉลี่ย 4 ล้านคนในการเปิดตัว ตามรายงานของ Nielsen Media Research การ์ตูนเน็ตเวิร์คกล่าวว่าภาคแยกของ *สตาร์ วอร์ส* นี้ ได้รับการจัดอันดับให้เป็นช่องอันดับหนึ่งในบรรดาเครือข่ายแอนิเมชันหลัก ๆ ทั้งหมด ในช่วงเวลาที่มีผู้ชมทั้งหมด (มีผู้ชมมากที่สุดสำหรับการออกอากาศรอบปฐมทัศน์ในบรรดาแอนิเมชันชุดการ์ตูนดั้งเดิม) เมื่อวันที่ 23 กรกฎาคม ค.ศ. 2010 ที่งานซาน ดิเอโก คอมิกคอน เคร็ก เกลนเดย์ บรรณาธิการของบันทึกสถิติโลกกินเนสส์ได้มอบใบรับรองการ์ตูนละครชุด "แอนิเมชันไซไฟที่มีเรตติ้งสูงสุดในโทรทัศน์ในปัจจุบัน" ให้กับ เดฟ ฟิโลนี ผู้อำนวยการกำกับดูแลของ *สตาร์ วอร์ส: เดอะ โคลน วอร์ส*, หัวหน้าแผนกซีจี โจ อารอน และผู้ออกแบบตัวละคร คิเลียน พลันเก็ตต์ *เทค ไทมส์* กล่าวว่า "ในขณะที่ภาพยนตร์ไตรภาคก่อนของ *สตาร์ วอร์ส* ล้มเหลวในการทำให้ผู้ชมสนใจตัวละครอย่างอนาคิน สกายวอล์คเกอร์ แต่ *เดอะ โคลน วอร์ส* นั้นประสบความสำเร็จ" ในช่วงเดือนพฤษภาคม ค.ศ. 2020 หลังจากการเปิดตัวซีซัน 7 บนดิสนีย์+ *เดอะ โคลน วอร์ส* ก็กลายเป็นรายการต้นฉบับแบบดิจิตัลที่มีการสตรีมมากที่สุดในสหรัฐอเมริกา
### รางวัล

## สิ่งสืบเนื่อง
แอนิเมชันชุด ''สตาร์ วอร์ส เรเบลส์'' (ค.ศ. 2014-2018) ดำเนินเรื่องต่อจาก *เดอะ โคลน วอร์ส* โดยดำเนินเรื่องที่เกี่ยวกับตัวละครบางตัวประกอบด้วย อาโซกา, กัปตันเร็กซ์, มอล, และดาร์ธ เวเดอร์ รวมถึงโครงเรื่องที่เกี่ยวกับชาวแมนดาลอร์, โอบีวัน เคโนบี, ฮอนโด โอนากา, และซอว์ เกอร์เรร่า ฟอเรสต์ วิตเทกเกอร์แสดงเป็นเกอร์เรร่าในภาพยนตร์คนแสดง ''โร้ค วัน'' (ค.ศ. 2016) บางตัวละครนี้และบางองค์ประกอบยังมีการนำไปใช้ในละครชุดสตรีมมิงแบบคนแสดงของดิสนีย์+ *[[เดอะแมนดาลอเรียน]]* (ค.ศ. 2019-ปัจจุบัน) ซึ่งเดฟ ฟิโลนีเป็นผู้อำนวยการสร้าง นอกจากนี้ยังมีการสร้างภาคแยกจาก *เดอะแมนดาลอเรียน* ที่ฟิโลนีเป็นผู้ร่วมพัฒนา โดยเป็นซีรีส์คนแสดงที่เกี่ยวกับ อาโซกา

ต่อเนื่องจากบทสรุปของซีซันที่ 7 ซึ่งเป็นซีซันสุดท้ายในเดือนพฤษภาคม ค.ศ. 2020 นั้น มีการประกาศแอนิเมชันภาคต่อซึ่งภาคแยกออกมาชื่อ *[[สตาร์ วอร์ส: ทีมโคตรโคลนมหากาฬ]]* ในเดือนกรกฎาคม ค.ศ. 2020 และฉายรอบปฐมทัศน์ในวันที่ 4 พฤษภาคม ค.ศ. 2021 ในเดือนเมษายน ค.ศ. 2022 มีการเปิดตัวว่าแอนิเมชันชุดรวมเรื่อง ชื่อ ''เทลส์ ออฟ เดอะ เจได'' กำลังอยู่ระหว่างการพัฒนา ซีรีส์ได้เปิดตัวอย่างเป็นทางการในเดือนพฤษภาคม ค.ศ. 2022 และมีการฉายรอบปฐมทัศน์ในวันที่ 26 ตุลาคม ค.ศ. 2022

### ''เดอะ โคลน วอร์ส เลกาซี''

ในตอนที่มีการประกาศยกเลิกแอนิเมชันชุดนี้ในเดือนมีนาคม ค.ศ. 2013 มีถึง 65 ตอนที่ยังอยู่ภายใต้การพัฒนา 13 ตอนในตอนเหล่านี้นั้นถูกนำมาทำให้เสร็จและกลายเป็นส่วนหนึ่งของ *ซีซัน 6: The Lost Missions* แต่ก็ยังมีโครงเรื่องบางโครงเรื่องที่ยังไม่ถูกปล่อยตัว ในเดือนกันยายน ค.ศ. 2014 StarWars.com ปล่อยรายละเอียดเกี่ยวกับสามโครงเรื่องจากตอนที่ยังไม่เสร็จ ในปี ค.ศ. 2020 อีก 12 ตอนจากตอนที่ยังไม่เสร็จนั้นถูกทำให้เสร็จและปล่อยออกมาบนดิสนีย์+ เพื่อเป็นส่วนหนึ่งของซีซันที่ 7 และเป็นซีซันสุดท้ายของรายการนี้

### วรรณกรรม

#### ''[[ดาร์ธ มอล: ซันออฟดาโธเมียร์]]''
โครงเรื่องจำนวนสี่ตอนเกี่ยวกับมอล ตามต่อจากเหตุการณ์จากซีซัน 5 ตอน "The Lawless" โดยมีรายละเอียดเกี่ยวกับการหลบหนีของเขาจากซิเดียส; มอลสามารถครองกลุ่มอาชญกรรม คริมินัลชาโดว์คอเลกทีฟ และต่อสู้กับดูกู กรีวัส และซิเดียส โครงเรื่องนี้ถูกดัดแปลงเป็นหนังสือการ์ตูนชุดที่มีจำนวนจำกัด มีตอนจำนวนสี่ตอน เรื่อง *[[ดาร์ธ มอล: ซันออฟดาโธเมียร์]]* ซึ่งเปิดตัวครั้งแรกในเดือนพฤษภาคม ค.ศ. 2014

##### ''ดาร์ก ดิสซิเพิล''
โครงเรื่องจำนวนแปดตอนเกี่ยวกับไนท์ซิสเตอร์ อาซาจ เวนเทรส และเจได ควินแลน วอส ถูกดัดแปลงเป็น *[[ดาร์ก ดิสซิเพิล]]* ซึ่งเป็นนวนิยายโดยคริสที โกลเดน ถูกปล่อยตัวในวันที่ 7 กรกฎาคม ค.ศ. 2015 โดยเรื่องนี้ติดตามเรื่องราวเกี่ยวกับวอสร่วมมือกับเวนเทรสเพื่อหวังจะกำจัดดูกู

#### สตอรีรีลส์
โครงเรื่องสองโครงเรื่องซึ่งแต่ละโครงเรื่องประกอบด้วยตอนสี่ตอน ถูกปล่อยตัวแบบฟรีบนเว็บไซต์ทางการของ *สตาร์ วอร์ส* ในรูปแบบของสตอรีบอร์ดแบบเคลื่อนไหว ถึงแม้ว่าจะเป็นเพียงแอนิเมชันที่ยังไม่เสร็จสมบูรณ์ เนื่องด้วยตอนเหล่านั้นผ่านเพียงแค่ช่วงต้นของการสร้าง ทั้งสองโครงเรื่องนี้ได้รับการพากย์เสียงทั้งหมดโดยเหล่านักแสดง

##### ''วิกฤติคริสตัลบนดาวยูทาเปา''
ในเดือนกันยายน ค.ศ. 2014 ตอนที่ยังไม่เสร็จสี่ตอนได้ถูกปล่อยบนเว็บไซต์ทางการของ *สตาร์ วอร์ส* โครงเรื่องนี้เกิดขึ้นบนดาวยูทาเปา โดยโอบีวันและอนาคินสืบสวนเรื่องการค้าอาวุธที่เกี่ยวข้องกับฝ่ายแบ่งแยกและไคเบอร์คริสตัล นอกจากนี้ โครงเรื่องนี้ยังแสดงถึงความรู้สึกของอนาคินหลังจากการจากไปของอาโซกา นอกจากนี้โครงเรื่องนี้ยังรวมอยู่ในบลูเรย์ของซีซัน 6 

##### ''ทีมโคตรโคลนมหากาฬ''
สตอรีบอร์ดแบบเคลื่อนไหวที่ยังไม่เสร็จสำหรับ *ทีมโคตรโคลนมหากาฬ* ซึ่งเป็นโครงเรื่องที่มีจำนวนตอน 4 ตอนนั้น ถูกฉายในงาน *Star Wars Celebration* ที่จัดที่ แอนะไฮม์ รัฐแคลิฟอร์เนีย ในวันที่ 17 เมษายน ค.ศ. 2015 บทนั้นเขียนโดยเบรนท์ ไฟรด์แมน โดยเป็นโครงเรื่องที่มีสี่ส่วนเกี่ยวกับหน่วยโคลนคอมมานโดที่ฉาวโฉ่วซึ่งมีชื่อว่าแบดแบทช์ โครงเรื่องนี้ถูกปล่อยให้รับชมฟรีบน StarWars.com ไม่นานหลังจากวันที่ 29 เมษายน ค.ศ. 2015 ตอนที่เสร็จสมบูรณ์ถูกฉายเป็นส่วนแรกของซีซัน 7

## วีดีโอเกม
วิดีโอเกม จำนวน 7 เกมนั้นถูกปล่อยออกมา ซึ่งมีต้นแบบมาจากรูปแบบและงานออกแบบตัวละครของแอนิเมชันชุดนี้

* *สตาร์ วอร์ส: เดอะ โคลน วอร์ส – ไลท์เซเบอร์ดูเอิลส์* เป็นเกมต่อสู้ ปล่อยตัววันที่ 11 พฤศจิกายน ค.ศ. 2008 สำหรับ วี
* *สตาร์ วอร์ส: เดอะ โคลน วอร์ส – เจไดอัลไลแอนซ์* เป็นเกมโลดโผน-ผจญภัย ปล่อยตัววันที่ 11 พฤศจิกายน ค.ศ. 2008 สำหรับ นินเท็นโด ดีเอส
* *สตาร์ วอร์ส: เดอะ โคลน วอร์ส – รีพับลิกฮีโร่ส์* เป็นอีกเกมโลกโผน-ผจญภัย ที่ดำเนินเรื่องในระหว่างซีซัน 1 และซีซัน 2 ปล่อยตัววันที่ 9 ตุลาคม ค.ศ. 2009 สำหรับ ไมโครซอฟท์ วินโดวส์, เอกซ์บ็อกซ์ 360, เพลย์สเตชัน 3, วี, เเพลย์สเตชัน พอร์เทเบิล, เพลย์สเตชัน 2 และนินเท็นโด ดีเอส
* *โคลนวอร์สแอดเวนเทอร์ส* เป็นเกมออนไลน์พีซี ปล่อยตัววันที่ 15 กันยายน ค.ศ. 2010 ผ่านระบบออนไลน์โดยโซนีออนไลน์เอนเตอร์เทนเมนท์ และปิดตัวลงวันที่ 31 มีนาคม ค.ศ. 2014
* *เลโก้ สตาร์ วอร์ส 3: เดอะ โคลน วอร์ส* ปล่อยตัวในเดือนมีนาคม ค.ศ. 2011 โดย ทีที เกมส์ สำหรับ เพลย์สเตชัน 3, เพลย์สเตชัน พาร์เทเบิล, เอกซ์บอกซ์ 360, วี, นินเท็นโด ดีเอส, พีซี, แมค, และนินเท็นโด 3ดีเอส ซึ่งดัดแปลงรูปแบบตัวละครให้เป็นธีมของ เลโก้ *สตาร์ วอร์ส* และมีต้นแบบส่วนใหญ่มาจากสองซีซันแรก
* *สตาร์ วอร์ส: โคลน วอร์ส พินบอล* เป็นพินบอลเสมือนจริงที่ดัดแปลงมาจากการฉายรอบแรกของแอนิเมชันชุดนี้ ปล่อยตัวในปี ค.ศ. 2013 ในรูปแบบของภาคเสริมที่ซื้อได้ในคอลเลกชัน สตาร์ วอร์ส พินบอล ของ เซน สตูดิโอส์ สำหรับระบบเครื่องเล่นเกมในบ้านรุ่นที่ 7 และรุ่นที่ 8 เป็นส่วนใหญ่, คอมพิวเตอร์ และอุปกรณ์พกพา
* *ดิสนีย์ อินฟินิตี้ 3.0* ปล่อยตัวในเดือนกันยายน ค.ศ. 2015 โดย ดิสนีย์ อินเทอร์แอกทีฟ สำหรับ เพลย์สเตชัน 4, เพลย์สเตชัน 3, เอกซ์บอกซ์ 360, วี ยู, ไมโครซอฟท์ วินโดวส์, ไอโอเอส และแอนดรอยด์ ซึ่งดัดแปลงรูปแบบตัวละครหลักจากเรื่องนี้ให้เป็นรูปแบบแอคชั่นฟิกเกอร์ซึ่งสามารถเล่นได้ผ่านระบบ toys-to-life NFC เท่านั้น โดยในแต่ละฉบับของเกมนั้นจะมาพร้อมเพลย์เซ็ต "Twilight of the Republic" ซึ่งเป็นเส้นเรื่องราวเบี่ยงเบนที่เดินเรื่องในช่วงสงครามโคลน พร้อมด้วยตัวละครเริ่มต้นสองตัวละคร อนาคิน และอาโซกา นอกจากนี้ ตัวละครอื่น ๆ จากรายการนี้ยังปรากฎตัวอีกด้วย ถึงแม้ว่าส่วนใหญ่จะไม่สามารถเล่นได้หรือถูกสู้ในฐานะตัวละครบอส 

ตัวละครและสถานที่จากรายการที่ปรากฏในเกม *สตาร์ วอร์ส* ดังต่อไปนี้:

* *สตาร์ วอร์ส: กาแลกติกดีเฟนส์* เป็นอดีตเกมป้องกันปราการที่ปล่อยบนไอโอเอสและแอนดรอยด์ โดย DeNA ซึ่งบางส่วนของแชมเปียนส์ที่สามารถเล่นได้นั้นมาจากตัวละครในรายการ นอกจากนี้ หลายเลเลลในแคมเปญหลักนั้นดำเนินเรื่องบนดาวเฟลูเชีย ซึ่งเป็นสมรภูมิในสงครามโคลนที่สำคัญซึ่งพบในหลาย ๆ ตอน
* *สตาร์ วอร์ส: กาแลกซีออฟฮีโร่ส์* เป็นเกมเกมเล่นตามบทบาทแบบผลัตตา  ปล่อยตัวบนไอโอเอสและแอนดรอยด์ โดยอิเล็กทรอนิก อาตส์ โดยบางเลเวลนั้นดำเนินเรื่องบนดาวที่มีการแสดงในรายการ (เช่น ดาโธเมียร์) และจำหนึ่งหนึ่งของตัวละครที่สะสมและเล่นได้นั้น มาจากรายการนี้
* *สตาร์ วอร์ส: ฟอร์ซอารีนา* เป็นเกมโมบาออนไลน์ ปล่อยบนไอโอเอสและแอนดรอย์ โดยเน็ตมาร์เบิล โดยในเดือนสิงหาคม ค.ศ. 2017 นั้นมีการอัพเดตให้ผู้เล่นสามารถเรียกตัวละคร ยานพาหนะ หรือหน่วยรบจากแอนิเมชันชุดนี้ได้ รวมถึงมีการต่อสู้บนดาว เช่น เฟลูเชีย
* *สตาร์วอร์ส แบตเทิลฟรอนต์ 2* ปล่อยบน ไมโครซอฟท์ วินโดวส์, เพลย์สเตชัน 4 และเอกซ์บอกซ์วัน โดยผู้เล่นสามารถต่อสู้บนหรือเหนือต่อดาว เช่น ไรลอธ และคามิโน่ ซึ่งเกิดบางยุทธการในแอนิเมชันชุดนี้ โดยวูด, เทย์เลอร์, แลนเทอร์ และเบอร์ทัน ยังกลับมาให้เสียงสำหรับตัวละครฮีโร่ใหม่ที่สามารถเล่นได้ (นายพลกรีวัส, โอบีวัน เคโนบี, อนาคิน สกายวอล์คเกอร์ และเคานต์ดูกู ตามลำดับ) ซึ่งถูกเพิ่มมาในซีซันที่สามของเกม ในช่วงท้ายปี ค.ศ. 2018 โดยมีธีมมาจากสงครามโคลน

## หมายเหตุ

## อ้างอิง

## แหล่งข้อมูลอื่น

*  at 
*  at 
*  at 
* 
* 

 

หมวดหมู่:สตาร์ วอร์ส
หมวดหมู่:การ์ตูนทีวีแอนิเมชัน
หมวดหมู่:การ์ตูนทีวีแอนิเมชันเริ่มต้นใหม่
หมวดหมู่:การ์ตูนทีวีแอนิเมชันเกี่ยวกับสิ่งมีชีวิตนอกโลก
หมวดหมู่:การ์ตูนทีวีแอนิเมชันที่มีฉากบนดาวเคราะห์สมมุติ
หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:ทูนามิ
หมวดหมู่:ผลงานต้นฉบับของดิสนีย์+
หมวดหมู่:ผลงานต้นฉบับของเน็ตฟลิกซ์
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2563